Learn to Fly

„Learn to Fly“ je prvý singel americkej alternatívnej rockovej skupiny Foo Fighters, z ich albumu There Is Nothing Left to Lose. Skladba bola vydaná v dvoch rozdielnych singloch v Spojenom kráľovstve v roku 1999. „Learn to Fly“ je jednou z najúspešnejších a najznámejších skladieb skupiny, pričom doosiahla 1. miesto v rebríčku Modern Rock Tracks. S 19. miestom v rebríčku Billboard Hot 100 je singel druhým najúspešnejším singlom v tomto rebríčku.

Hudobné video
K singlu bolo vydané veľmi populárne hudobné video. Miestom kde sa odohráva je lietadlo, pričom video paroduje film Pripútajte sa, prosím.

Na začiatku dvaja upratovači (hrá ich dvojica zo skupiny Tenacious D) schovajú niečo, čo sa javí ako drogy do kávovaru v lietadle. Každý, kto sa tejto kávy napije bude mať halucinácie a bude sa smiať. Ostatných ľudí v lietadle hrajú členovia Foo Fighters (oni sami, letušky, piloti, rôzni cestujúci atď.). Samotní členovia Foo Fighters sa kávy nenapijú keďže si dali čaj a podarí sa im let zachrániť a pristáť.

Video bolo natočené v Londýne v tréningovom lietadle. Hudobné video získalo cenu Grammy v roku 2001 v kategórii Best Short Form Music Video.

Zoznam skladieb
Disk 1
 „Learn to Fly“
 „Iron and Stone“ (The Obsessed coververzia)
 „Have a Cigar“ (Pink Floyd coververzia)

Disk 2
 „Learn to Fly“
 „Make a Bet“
 „Have a Cigar“ (Pink Floyd cover)

Zostava
Dave Grohl – vokály, gitara
Taylor Hawkins – bicie
Nate Mendel – basová gitara

Pozície v rebríčkoch

Referencie

Externé odkazy

Single z 1999
Piesne z 1999
Single Foo Fighters
Piesne Foo Fighters